ELBÍR nyár

A Nyár veszélyei…. Otthona és hétvégi háza védelmében!

Forrás:www.aegon.hu

A több éves tapasztalatok, kimutatások azt tükrözik, hogy nyáron nő az ingatlan betörések száma.
A hosszabb időre üresen hagyott ház meglehetősen nagy csáberőt jelent a betörők számára, érdemes tehát ügyelni a biztonságra elutazás előtt. Százszázalékos biztonság nem létezik, de néhány óvintézkedéssel megnehezíthetjük a betörők dolgát.
- Győződjünk meg arról, hogy az ajtókat, ablakokat jól zártuk-e be, ugyanis az utazás előtti nagy sietségben megeshet, hogy megfeledkezünk róla, figyelmetlenségünkért, pedig nagy árat fizethetünk.
- Óvja, védje értékeit, szereltessen fel minősített zárakat, hevederzárat, riasztó-berendezést.
- A villanyóra szekrényét zárjuk biztonságosan, hogy a behatoló ne tudja előre elsötétíteni a lakást, illetve ezzel együtt az elektronikus riasztást is kiiktatni.
- Érdemes beszerezni néhány időzített kapcsolót, amelyekkel szabályozható, hogy melyik lámpa mikor kapcsolódjon be magától a távollét alatt, azt a látszatot keltve, hogy vannak a lakásban.
- Kérjünk meg egy ismerőst vagy egy megbízható szomszédot, hogy rendszeresen ürítse a postaládát, a szemétszállítási napokon a kukát is helyezze ki a ház elé, függetlenül attól, hogy tartalmaz-e valamit, vagy sem, esténként kapcsolja fel a villanyt, és húzza le a rolókat vagy húzza be a függönyöket. Fontos, hogy a redőnyök, függönyök ne legyenek állandóan leengedve, illetve behúzva, mivel ez is egy jel arra nézve, hogy senki sem tartózkodik a lakásban, házban.
- A legfontosabb, Ne verjük nagydobra, hogy nyaralni megyünk! Ne osszuk meg a nyaralóhelyen készült fotókat a nagyvilággal nyaralás alatt!
Egyre többen rendelkeznek hétvégi házakkal, borpincékkel lehetőség szerint ott is törekedjünk biztonságtechnikai eszközök használatára. (biztonsági ajtó felszerelésére, amely több ponton záródik, rács felszerelése ablakokra…) 
Fogadják meg tanácsainkat, hogy ne váljanak Áldozattá! 

A KÖZÖSSÉGI OLDALAK VESZÉLYEI

A közösségi oldalak kiváló lehetőséget biztosítanak az ismerőseinkkel való kapcsolattartársra, a velünk kapcsolatos információk események, élmények barátainkkal, családtagjainkkal történő megosztására. Segítségükkel a kommunikáció könnyebbé vált, a megosztott személyes információk mennyisége ugrásszerűen megnőtt. A közösségi oldalak az előnyök mellett ugyanakkor kockázatot is jelentenek a felhasználóknak.

SZEMÉLYES ADATOK MEGOSZTÁSA
A közösségi oldalak lehetőséget biztosítanak a személyes adataink megadására, amelyek  nem  megfelelő  biztonsági  beállítások  esetén  mások,  akár  idegenek	1. számára is láthatóak lesznek.		2.
Mindig mérlegeljünk, hogy milyen személyes adatot adunk meg és azt is, hogy azt	3.
ki láthatja.	4.
A személyes adatok – mint a születési hely vagy idő, lakcím, családi kapcsolatok
– visszaélésre adnak lehetőséget, így ezek láthatóságát érdemes korlátozni.

BEJEGYZÉSEK MEGOSZTÁSA
Egy bejegyzés, fénykép szintén tartalmazhat olyan információt, ami visszaéléshez vagy zaklatáshoz vezethet. Gondoljuk végig, hogy valóban szerencsés-e az adott bejegyzést, fényképet megosztani, illetve azt, hogy kivel osztjuk meg.
Több közösségi oldalon lehetőség van arra, hogy egy bejegyzést csak az ismerőseink egy részével (pl. közeli családtagokkal) osszunk meg.
Mindig tartsuk szem előtt, hogy a feltöltött információ, fényképkép interneten történő terjedését nem tudjuk kontrollálni, így az eljuthat idegenekhez is!

5.
6.
7.

8.

9.

GONDOLJA ÁT, MIELŐTT MEGOSZTJA!
teljes születési dátum lakcím
telefonszám
családi állapot és családi kapcsolatok
aktuális tartózkodási hely utazási terv
olyan információk, amelyeket nem osztana meg családjával, munkatársaival vagy a szomszédjaival
munkájával kapcsolatos aktualitások
másról készített fotók az adott személy beleegyezése nélkül

FELHASZNÁLÓI FIÓKUNK BIZTONSÁGA
Ha illetéktelen személynek módjában áll belépni a fiókunkba, a közösségi oldalban használt profilunkban minden általunk feltöltött információ, fénykép elérhető lesz számára, még akkor is, ha azt csupán személyes üzenetben egy embernek osztottuk meg. Az így megszerzett információkkal visszaélhetnek, nagy nyilvánosság részére közzétehetik vagy akár zsarolhatják is vele az áldozatot.
Az illetéktelen hozzáférés megelőzése érdekében válasszunk megfelelő jelszót, amely nem kapcsolódik a személyünkhöz. A különböző oldalak többféle lehetőséget biztosítanak a felhasználói fiókok védelmére. Ismerjük meg ezeket, válasszuk ki a nekünk megfelelőt.
A nem kizárólag általunk használt számítógépen (iskolában, munkahelyen, ismerősnél, nyilvános helyen) mindig jelentkezzünk ki a felhasználói fiókból, a böngésző bezárása nem elegendő, mivel az oldal újbóli megnyitása esetén automatikusan belép az utoljára használt felhasználói fiókba. Az ilyen számítógépeken a felhasználói nevünket és jelszavunkat se jegyeztessük meg a böngészővel.

ZAKLATÁS
A közösségi oldalak könnyen válthatnak az online zaklatás színtereivé. A zaklatás megvalósulhat bántó, fenyegető, gúnyoldó személyes üzenetek vagy csoportban írt hozzászólások formájában. Az ilyen bejegyzéseket jelenteni lehet az oldal üzemeltetőjének. Javasoljuk, hogy ilyen esetben készítsen a zaklató üzenetekről képernyőmentést, szakítson meg minden kapcsolatot a zaklatóval, tiltsa le, hogy ne tudjon önnel kapcsolatba lépni. Ha a zaklatást folytatja (esetleg más felhasználói fiókkal vagy más csatornán), forduljon a rendőrséghez.

CSALÁSOK
A közösségi oldalak lehetővé teszik, hogy idegenek is kapcsolatban lépjenek velünk. A rólunk közzétett információk alapján könnyen csalók céltáblájává válhatunk. Tipikus elkövetési forma, hogy nagyon kedvező üzleti lehetőséget kínálnak (minimális befektetéssel lehet szert tenni jelentős haszonra), vagy külföldi, jól fizető munkát ajánlanak némi közvetítői díjért cserébe.
A csalások másik jellemző formája az online nyereményjátékokkal kapcsolatos. A csalók azzal keresik meg a kiszemelt áldozatot, hogy valamilyen nyereményjátékon nyert, de a nyeremény kézhezvételéhez szükség van arra, hogy a nyertes egy telefonkártya egyenlegét feltöltse vagy egy üzenetet küldjön el egy telefonszámra.
Óvakodjunk az ilyen ajánlatoktól, mert ezek jellemzően csalóktól érkeznek.